rlitschk/wikidir huggingface dataset:
Dr Zäntraalroot vu Dytsche Sinti un Roma isch e Inträsseverdrättig mit Sitz z Haidelberch, wu si fir d Roma ysetzt, wu scho syt langem iri Haimet z Dytschland hän un di dytsch Staatsbuurgerschaft hän. Die Roma gheere vor allem zue der Gruppe vu dr Sinti. Anne 1968 het dr Verband und Interessengemeinschaft rassisch Verfolgter nichtjüdischen Glaubens deutscher Staatsbürger, wu 1958 z Mannem grindet wooren isch un si fir d Stroofverfolgig vu dr NS-Verbräche un d Anerkännig vu Sinti un Roma as Opfergruppe yygsetzt ghaa het, d Aarbet noch em Dood vum Mitgrinder Oskar Rose yygstellt. Doodruf hän dr Vinzenz Rose un em Oskar Rose sy Suun Romani Rose d Aarbet mit em Verband Deutscher Sinti fuurtgsetzt. Aagregt dur di internazionaal Vernetzig het mer s in dr 1970er Joor gschafft, ass di si di mediaal un bolitisch Ufmeerksamkait uf d Schicksaal vu dr Minderhait griichtet het. Im Februar 1982 hän wiichtigi Lyt us däre Buurgerrääächtsbeweegig Zäntraalroot vu Dytsche Sinti un Roma grindet. Voorsitzer isch syterhäär dr Romani Rose. Eerevoorsitzer isch bis zue sym Dood dr Franz Rosenbach gsii. Ai Joor no dr Grindig vum Zäntraalroot isch 1983 z Hamburg d Rom un Cinti Unioon grindet woore, wu si steeker wie dr
Vorlage:Infobox Gemeinde in Frankreich/Wartung/abweichendes Wappen in Wikidata Pontfaverger-Moronvilliers [pɔ̃favɛʁʒe mɔʁɔ̃vilje](info) ìsch a frànzeescha Gmainda mìt 1.739 Iiwoohner (Schtànd: 1. Januar 2020) ìm Département Marne ìn dr Region Grand Est. D’ Gmainda gheert zem Arrondissement Reims un zem Kàntoon Mourmelon-Vesle et Monts de Champagne. D’ Iiwoohner nänna m’r Pontfabriciennes [pɔ̃fabʁisjɛn](info) (fìr d’ Fràuija) un [pɔ̃fabʁisjɛ̃](info) (fìr d’ Manner). Pontfaverger-Moronvilliers lììgt äbba 17 Kilomeeter oscht-nordeeschtlig vu Reims àn dr Suippe. Umgaa wìrd Pontfaverger-Moronvilliers vu da Nochbergmainda Aussonce ìm Norda, Bétheniville ìm Oschta, Saint-Hilaire-le-Petit ìm Oschta un Süüdoschta, Saint-Martin-l’Heureux ìm Süüdoschta, Prosnes ìm Süüda, Beine-Nauroy ìm Süüdwäschta so wia Selles ìm Wäschta. Moronvilliers ìsch ìm Äärschta Waltkriag vollschtandig zärschteert worra. Ìm Oktoower 1915 hann d’ diitscha Truppa doo Gìftgààs iig’sätzt. d’ reemisch-kàthoolischa Liawafràuikìrìch (église Notre-Dame) z’ Pontfaverger ìsch ìm Schtiil Art déco bàuija worra. D’ 14 Glààsfanschter mìt’m Kriizwaag druff, wo dr Elsasser Jacques Grüber ànna 1924/25 g’moolt hàt, sìnn àls Histoorisch Dankmol vu nàzionààler Bediitung klàssifiziart; Àui dr Tàuifäcka so wia d’ Schtaischtàtüüta vu dr Jumpfra Mària-n-üss’m 16. Joohrhundert sìnn àls Histoorischa Dankmooler vu nàzionààler Bediitung iig’schtuuft. Dr Holzkrüzifix üss’m 16. Joohrhundert ìsch àls Histoorisch Dankmool vu regionààler Bediitung iig’schtuuft. a Kriagsdankmool fìr d’ Soldààta vum Diitsch-Frànzeescha Kriag eehra a Kriagsdankmool fìr
De Schwyzer Monet isch e liberaali Zytschrift, wo z Züri useggèè wiird. Ab irer Gründig 1921 hät si Schweizerische Monatshefte ghäisse, ab 1931 Schweizer Monatshefte – und de hüttig Name hät si sit 2011. D Zytschrift verstaat sich as Autoorezytschrift, wo äigeständigi Chöpf us Politik, Wiirtschaft und Kultuur z Woort chömed. Luut de Zürizytig reflektiert de Schwyzer Monet us «pointiert liberaaler Waarte s politisch, wiirtschaftlich und kulturell Läbe vo de Schwyz, aber au vo Europa und drüber use»; «liberaal» bedüüti daadebi «ordoliberaal». Luut em früenerige Chefredakter René Scheu, wo s Magazyn 2011 nöi uufgläiset hät, isch es «sachlich, freihäitlich, mit Luscht a de Debatte». Ggründet woorden isch si im Umfäld vom Volchsbund für d Unabhängigkäit vo de Schwyz und vom Tüütschschwyzerische Spraachveräin (hüt Spraachveräin vo de tüütsche Schwyz) z Basel. Scho 1922 isch si dän aber uf Züri züglet. Si isch doozmaal für staatlichi und kulturelli Äigeständigkäit i Verbindig zum «tüütsche Gsamtkultuurrych» uufträtte. I de früene Dryssgerjaar isch si mee und mee fröntlerisch woorde, hät dän aber nach internem Stryt wider de Rank gfunde. Nach em Chrieg isch si für e wiirtschaftsliberaali Naachchriegsoornig yträtte. Ab de 1960er-Jaar hät si sich e stèrcheri kulturelli Uusrichtig ggèè. Ab de 1990er-Jaar isch e
D’ Suippe [sɥip](info) (làtiinisch Suppia odd’r Supia) ìsch a Fluss ìn Frànkrììch, wo ìn da Regioona Grand Est un Hauts-de-France verlàuift. Sa äntschprìngt ìm Ort Somme-Suippe, verlàuift ìn Rìchtung Nordwäscht un mìndet noh äbba 82 Kilomeeter bii Condé-sur-Suippe àls lìnker Naawafluss ìn d’ Aisne. Knàpp vor dr Mìndung unterkweert sa dr Aisne-Sittakànààl. Uff ìhrem Waag beriahrt sa d’ Départements Marne un Aisne. Dr Fluss hàt a Iizugsgebiat vu 837 km². 83 Prozant vu dana waara fìr d’ Làndwìrtschàft b’nutzt, äbba 15,5 sìnn Walder odd’r nàdììrliga Gebiater. ìm Département Marne (21 Gmainda) Somme-Suippe Suippes Jonchery-sur-Suippe Saint-Hilaire-le-Grand Aubérive Vaudesincourt Dontrien Saint-Martin-l'Heureux Saint-Hilaire-le-Petit Bétheniville Pontfaverger-Moronvilliers Selles Saint-Masmes Heutrégiville Warmeriville Isles-sur-Suippe Bazancourt Boult-sur-Suippe Saint-Étienne-sur-Suippe Bourgogne Auménancourt ìm Département Aisne (5 Gmainda) Orainville Bertricourt Variscourt Aguilcourt Condé-sur-Suippe d’ Kwalla vu dr Suippe z’ Somme-Suippe dr Fluss z’ Suippes d’ Suippe z’ Bétheniville d’ Schpìnnaräi àn dr Suippe z’ Bazancourt Dàmm un Fàwrìk z’ Bazancourt d’ Suippe z’ Boult-sur-Suippe Mììhla z’ Boult-sur-Suippe d’ Suippe z’ Auménancourt d’ Mììhla z’ Heutrégiville àn dr Suippe Iisabàhnbrucka ìwwer d’ Suippe z’ Condé-sur-Suippe Vers une gestion globale de la Suippe. In: L’Union. 25. Mai 2021 (französisch, lunion.fr [abgerufen am 29. Februar 2024]). L’amoureux des moulins de Boult-sur-Suippe est décédé. In:
D’ South China Morning Post [saʊθ ˈt͡ʃaɪnə ˈmɔɹnɪŋ poʊst](info), kurz SCMP, lokààl àui „The Post“ (chin. 南華早報 / 南华早报, Nánhuá Zǎobào, kurz 南早, Nánzǎo) gnännt, un ìhra Sunntigsufflààg Sunday Morning Post (星期日南華早報), gheera züa da Laitmeedia ìn Hongkong (Kiina). D’ SMCP ìsch d’ greeschta anglischschproochiga Tààgszittung z’ Hong Kong: Jeeder Tààg waara-n-äbba 100.000 Examplààra gedruckt. Àb 1986 hàt d’ SMCP züa dr News Corporations vum Rupert Murdoch g’heert, bis sa ànna 1993 vum malaisischa G’schaftsmànn Robert Kuok iikàuift worra-n-ìsch. Àm 5. Àwrìl 2016 ìsch d’ SMCP Group vu dr kineesischa Alibaba Group ìwwernumma worra. Bis ìm Àwrìl 2016 hann ìwwer 20.000 Litt fìr a Abonnement b’zààhlt. Noh-n-em Verkàuif vu dr Zittung àn d’ Alibaba Group ìsch s’ Abonnement ìn a koschtaloosa-n-Ààgeboot umg’wàndelt worra. Àb Àuigscht 2020 hàt maa nochamol a Abonnement müassa bezààhla, fìr d’ gànza Online-Wärsioon laasa. Ànna 2016 hàt a Mainungsumfroog vu dr Kineesischa Üniwärsiteet vu Hongkong gezaigt, àss d’ SMCP d’ lokààla Meedia-n-ìsch, wo d’ Hongkonger àm maischta tràuija. Zitter’m Verkàuif ànna 2016 hann Kritiker gsajt, àss d’ South China Morning Post d’ Ààschàuijung vu dr kineesischa Regiarung düat befäärdra. dr Sìtz vu dr SCMP mìt dr aigana Druckàbtailung z’ Tai Po (Hong Kong) dr Sìtz vu
Dr Friedrich Roth (* 3. Jänner 1897 z Haidelberch; † 16. Septämber 1970 z Lohr isch e dytsche Schriftsteller gsii. Dr Roth isch e Suhn vum Josef Roth, eme Muurer, un däm syre Frau Maria, geb. Hammel gsii. Är isch kadolisch gsii un z Haidelberch mit drei Gschwischtrig ufgwagse. In syre Haimetstadt isch er vu 1902 bis 1911 uf di Erwyteret Volksschuel gange. Z Lohr het er druf vu 1911 bis 1914 uf s Vorseminar fir Lehrerbildig gmacht. Im Erschte Wältchrieg isch er as Chriegsfreiwillige an dr Weschtfront gsii. Ab 1918 isch er uf s Lehrerseminar z Haidelberch gange un het dert 1919 di Erscht Lehrerbriefig gmacht. Vu 1919 bis 1935 het er deno an verschidene badische Schuele unterrichtet, unter anderem z Waghäusel, z Hambrücken un z Charlsrue, ab 1926 isch er Hauptlehrer gsii. Anne 1923 het dr Friedrich Roth d Luise Schlenk ghyrote, Chinder hän si kaini ghaa, Vu 1935 bis 1937 het er an dr Lehrerbildigsaastalt z Charlsrue e pedagogischi Zäntralbibliothek nei yygrichtet un verwaltet un isch Laiter vum Haimetarchiv gsii. Im Johr 1937 het dr Roth dr Kulturprys vum Gau Bade vu dr NSDAP kriegt. Vu 1937 bis 1945 het er im Armeemuseum Charlsrue gschafft, im Chrieg
The Wall Street Journal [ðə ˈwɔl ˌstɹit ˈd͡ʒɝnəl](info) (kurz The Journal, àui WSJ) ìsch a ìnternàzionààla Tààgszittung, wo z’ Näi York vum Verlag Dow Jones & Company üssgaa wìrd. D’ Zittung kummt uff Anglisch, Jàpàànisch un Kineesisch rüss. Vu 2012 bis 2014 sìnn àui a pààr Àrtìkel uff Hoochdiitsch online ärschììna. Ànna 2019 ìsch s’ Wall Street Journal d’ zwaita Zittung ìn da USA gsìì, wo-n-àm maischta g’laasa wìrd. D’ Zittung ärschiint ìm Broadsheet-Formààt un online. Zitter siinera Iifiahrung àm 8. Jüüli 1889 ìsch d’ Zittung ununterbrocha gedruckt worra. Grìnda worra-n-ìsch d’ Wall Street Journal vum Charles H. Dow vu dr Dow Jones & Company. Ànna 2007 hàt d’ News Corporation vum Rupert Murdoch d’ Zittung ìwwernumma. D’ WSJ lüagt m’r àls a sehr güata Zittung àà, bsunderscht fìr ìhra Àrtìkel um d’ Wìrtschàft un Finànz. Bis 2023 hàt d’ Zittung 39 Pulitzer-Priisa g’wunna. D’ Wall Street Journal düan vor àllem riicha Litt laasa: Ànna 2018 hàt a Schtüdia zaigt, àss 41 Prozant vu da Laaser Millionäära sìnn; s’ durschnìttliga joohrliga Hüüshàltsiikumma vu da Laaser lììgt ìwwer 240.000 Dollar. Vììla bekànnta Litt laasa jeeder Tààg d’ WSJ, wia zem Biischpììl dr Jamie Dimon, dr Warren Buffett, dr Charlie Munger, dr
D’ Los Angeles Times [lɔs ˈændʒələs taɪmz](info) (kurz LA Times un L.A. Times) ìsch a ìwwerregionààla US-àmerikàànischa Tààgszittung mìt Sìtz z’ El Segundo bii Los Angeles (Kàlifornia). Ànna 2019 sìnn jeeder Warktààg 417.936 Examplààra gedruckt worra; àwwer àm Sunntig waara 945.000 Exmplààra verkàuift. Domìt ìsch sa d’ Zittung, wo ìm Wäschta vu da USA-n-àm maischta g’laasa wìrd. D’ Zittung gheert zem Patrick Soon-Shiong un wìrd vu dr California Times veräffentligt. Ìnsg’sàmt hàt sa ìwwer 40 Pulitzer-Priisa g’wunna. D’ Los Angeles Times ìsch ànna 1881 grìnda worra. Ìm 19. Joohrhundert ìsch d’ Zittung bekànnt gsìì fìr ìhra Opposizioon züa da Gwarkschàfta. Waagadam ìsch ànna 1910 a Ààschlààg àm Hàuiptsìtz vu dr Zittung z’ Los Angeles gsìì. Unter dr Fiahrung vum Otis Chandler ìn da 1960er Joohra hàt d’ LA Times fànga-n-àà ìwwer nàzionààla Ärraignissa schriiwa. Zitter 2010 hàt d’ LA Times ìmmer weeniger Laaser — dàs ìsch àui dr Fàll bii àndra àmerikànischa Zittunga. Ìm Janner 2018 hann d’ Mìtàrwaiter vu dr Zittung g’wählt, fìr sìch àn’ra G’warkschàft ààschliassa. Ìm Jüüli 2018 hàt d’ Zittung ìhr Hàuiptsìtz uff El Segundo biim Internàzionààla Flughààfa Los Angeles loo wàndla. Zitter 2020 düan d’ Schurnàlìschta vor àllem ìwwer regionààla Ärraignissa b’rìchta — àlso ìwwer
D’ New York Post [nu ˈjɔɹk poʊst](info) (vu 1801 bis 1934 New-York Evening Post) ìsch a konsärwàtiiwa Boulevard-Zittung üss Näi York. ’S ìsch aina vu da äältschta Tààgszittunga vu da USA. Sa wìrd hìtt vu dr News Corp. üssgaa, wo mìt’m Rupert Murdoch àssoziiart ìsch. Jeeder Tààg waara-n-äbba 300.000 Examplààra gedruckt; domìt ìsch d’ New York Post ànna 2013 d’ sììbta Zittung gsìì, wo ìn da USA àm maischta glaasa wìrd — hìnter’m The Wall Street Journal, The New York Times, USA Today, Los Angeles Times, New York Daily News und Washington Post. Ànna 2022 ìsch sa d’ viartgreeschta Tààgszittung ìn da USA gsìì, mìt’ma tààgliga-n-Ufflààg vu 146.649 Examplààra. d’ Tìtelsitta vum 8. Mai 1916 a Fràui, wo ìm Näi Yorker U-Bààhn d’ New York Post düat laasa, ànna 1974 d’ Druckaräi vu dr New York Post ìn dr Bronx John Bigelow: Riverside Popular Biographies William Cullen Bryant. Hougton Mifflin, New York / Boston 1890 (archive.org). The Evening Post hundredth anniversary, November 16, 1801–1901. Evening Post, New York 1901 (archive.org). Allan Nevins: The Evening post; a century of journalism. Boni and Liveright, New York 1922 (archive.org). Thomas G. Voss: The letters of William Cullen Bryant. Bànd 1: 1809–1836. Vorlage:JSTOR. Thomas
Dr Jens Rommel (* 13. Septämber 1972 z Ellwãng) isch e dytsche Jurischt. Är isch syte Meerz 2024 Generaalbundesaawalt bim Bundesgriichtshoof. Vorhär isch er vu Februar 2020 bis Meerz 2024 Riichter am Bundesgriichtshoof gsii. Dr Rommel isch z Raveschburg ufgwagse. Är het Räächtswisseschafte an dr Uniwersiteete Augschburg, Lund, Würzburg un Lyon studiert. Noch em eerschte Staatsexaame het er sy Referändariaat z Augschburg gmacht. Är isch 2003 in Juschtizdienscht vum Land Baade-Wiirtebäärg yydrätte. No Stazioone as Amtsriichter z Bibra un z Riadlenga isch er Staatsaawalt z Raveschburg woore. In dr Joor druf het er as wisseschaftlige Mitarbaiter bim Generaalbundesaawalt bim Bundesgriichtshoof un bim Juschtizminischterium Baade-Wiirtebäärg gschafft un isch in däre Funkzioon unter anderem vu Mai 2010 bis Jänner 2013 Ressortbeobachter bi dr Europäische Unioon gsii. Derno isch err Ooberstaatsaawalt z Raveschburg gsii un deert zeerscht Abdailigslaiter un schließli Stellverdrätter vum Laitende Oberstaatsanwalt gsii. Vu Oktoober 2015 bis aafangs 2020 het er di Zäntraal Stell vu dr Landesjuschtizverwaltige fir d Ufkleerig vu nazionaalsozialistische Verbräche z Ludwigsburg glaitet. Im Februar 2020 isch dr Rommel zum Bundesriichter am Bundesgriichtshoof z Chaarlsrue ernännt woore. Deert het er syterhäär em 4. Stroofsenaat aagheert. Dr Rommel isch aafangs Jänner 2024 dur dr Bundesminischter vu dr Juschtiz, Marco
The Washington Post [ðə ˈwɑʃɪŋtən poʊst](info) (kurz The Post, WaPo odd’r WP) ìsch d’ greeschta Tààgszittung z’ Washington, D.C., dr Hàuiptschtàdt vu da USA. Sa ìsch ànna 1877 grìnda worra; domìt ìsch sa d’ äältschta Zittung, wo noch hìtt z’ Washington ärschiint. Bis 2013 ìsch sa Tail vu dr Washington Post Company gsìì. Àm 5. Àuigscht 2013 ìsch d’ Zittung àn dr Amazon-Grìnder Jeff Bezos verkàuift worra. Dr Wààhlschpruch vu dr Zittung ìsch Democracy Dies in Darkness (anglisch fìr „Demokràtii schtìrbt ìm Fìnschterniss“). D’ Washington Post wìrd àls aina vu da bäschta Zittunga vu da USA ààglüagt. Bis 2020 hàt sa 65 Pulitzer-Priisa g’wunna — numma d’ New York Times hàt noch meehr bikumma. Üsserdam hann d’ Post-Schurnàlìschta 18 Nieman Fellowships bikumma. Sa sìnn àui 368 mool vum White House News Photographers Association (em Fotogràfbund vum Wiissa Hüüs) üsszaichent worra. D’ Washington Post ìsch vor àllem fìr siina Àrtìkel ìwwer Politik bekànnt. ’S ìsch aina vu da weeniga àmerikàànischa Zittunga, wo àui Büroo ìm Üsslànd hàt — naamlig z’ London un Seoul. d’ Tìtelsitta vu dr Washington Post àm 9. Àuigscht 1925 s’ Redàkzioonsgebäi vu dr Washington Post — ’s haisst „One Franklin Square“ dr Iigàng vum ehamooliga Redàkzioonsgebäi ànna
D Kerstin Krieglstein-Unsicker (* 23. Juuli 1963 z Erlangen) isch e dytschi Neurowisseschaftleri. Si isch syt em Oktoober 2020 Räkteri vu dr Uniwersiteet Fryyburg. D Kerstin Krieglstein het noch eme voorzoogene Abituur anne 1981 an dr Elisabethschuel z Marburg vu 1982 bi 1984 Chemy an dr Uniwersiteet Marburg studiert, vu 1984 bis 1987 Farmazy an dr LMU Minche un vu 1988 bis 1990 Farmakology an dr Uniwersiteet Gießen. Anne 1990 isch si as Apeteekeri approbiert woore. Im nämlige Joor isch Krieglstein z Marburg mit ere Dissertazioon iber d Struktuur vu Tetanustoxiin un Botulinum A-Toxiin zur Dr. rer. nat. bromowiert woore. As Post-Doc het si vu 1990 bis 1992 an dr Fakulteet fir Molekulaarbiology un Biochemy vu dr University of California, Irvine, vu 1992 bis 1993 am Inschtitut fir Anatomy un Zällbiology vu dr Uniwersiteet Marburg un vu 1993 bis 1998 an dr Uniwersiteet Haidelberch gfoorscht. Anne 1997 het si d Krieglstein fir s Fach Anatomy un Zällbiology z Haidelberch habilitiert. 1998 bis 1999 isch si Heisenberg-Fellow (DFG) am Inschtitut fir Anatomy un Zällbiology vu dr Uniwersiteet Haidelberch gsii. Im Joor 1999 isch d Kerstin Krieglstein as Brofässeri fir Anatomy an d Uniwersiteet vum Saarland gruefe woore. 2001 isch si uf
Brazzers [ˈbræzərz](info) ìsch a kànààdischa Filmprodukzioongsg’sällschàft fìr Pornofilma. Ìhr Hàuiptsìtz ìsch z’ Montréal (Québec), àwwer ìhr Rachtssìtz ìsch z’ Nikosia (Züpra). Üsserdam betribbt s’ Unternamma-n-a Nätzwark üss 33 pornogrààfischa Websitta. S’ Unternamma g’heert züa dr Grupp Aylo. S’ Unternamma-n-ìsch ànna 2005 vu mehrera Inwestoora z’ Montréal grìnda worra un ìsch unter’m Nàmma „Mansef“ betrììwa worra. Ànna 2010 ìsch’s vum diitscha Unternammer Fabian Thylmann ìwwernumma un àls Manwin Inc. witterg’fiahrt worra. Dr Thylman hàt ìn Belgia g’labt un ìsch ìm Dezamber 2012 àn Diitschlànd waagem Verdàcht uff Schtiirhìnterziihung üssg’lììgert worra. Ìm Oktoower 2013 ìsch Manwin àn Mindgeek verkàuift worra; zitterhaar g’heert Brazzers zem Portfolio vu dara Grupp. Ànna 2014 hàt Brazzers sii 10. Joohrestààg g’fiirt mìt’ra groossa-n-Ààzaigtààfla-n-uff’m Times Squares z’ Näi York, wo ain Moneet làng z’ sah gsìì ìsch. Schuu-n-ànna 2010 hàt s’ Unternamma-n-a groossa Ààzaigatààfla fìr a Safer-Säx-Kàmpàània g’miata ghàà, wo àui àls Warbung diant hàt. Ànna 2012, 2014 un 2016 sìnn vììla Benutzerdààta-n-üss’m Brazzers-Websitta gebschtoohla worra. Ànna 2017 ìsch d’ Brazzers-Websitta ìn Rüsslànd geblockt worra, dänn sa häjg a „negàtiiwer Effakt uff dr Gaischt“. Schtànd Septamber 2022 sìnn uff’m Brazzers-Nätzwark 10.125 Videos gsìì, ìn 32 Kàtegoriia mìt rund 2200 Dàrschtällerinna. Domìt zeehlt Brazzers bii da greeschta komerziälla-n-Ààgebotta vu
Minschterdal isch e Gmei im Schwarzwald un lit ebba 20 km südlich vu Friburg im Brisgau. Si isch bi dr Kommunalreform 1971-75 ussem Zämmeschluss vu Ober- und Underminschterdal entstande. S'Minschterdal erstreckt sich vu Staufe im Brisgau nuf in dr Schwarzwald. Es deilt sich in Ober- un Underminschterdal, s'eind füehrt nuf in Richtig vum Belche, s'ander iber dr Ortsdeil Stohre in Richtig vum Friburger Husberg Schauinsland Ergebnis vo dr Landdagswahle sit 2006: 1 2006: WASG, sit 2011: Die Linke Minschterdal underhaldet e Partnerschaft mit Rittersgrün im Erzgebirge. S'Minsterdal isch e ländlich strukturierti Gmei, dr Tourismus het mit dr Gründig vum Verchehrsverei anno 1935 agfange. Minschterdal isch dur d'Minsterdalbahn uf Bad Chrozige an s'iberregional Schinenetz abunde. D'Bahn wird vu dr Südwestdytsche Verchehrs AG betribe. S'Bsuecherbergwerch Deifelsgrund berichtet vu dr Bergbautradition un bitet e Asthma-Therapi-Stolle Im Schwarzwaldhus 1902, wo die gliichnammig ARD-Serie din drillt worre isch, un wo 2003 dr Adolf-Grimme-Priis kriegt het, befindet sich e Museum, wo sowohl iber d'Fernsäh-Produktion, wie au iber s'Läbe uf em Bergburehof berichtet. S'Immechundemuseum isch witt iber d'Gränze vu Bade nus bekannt un berichtet iber s'Zämmeläbe vum Mensch mit dr Imme vu dr Afäng in dr Steizitt bis in d'Gegewart Im Waldmuseum losst sich meh iber die
Pasadena [ˌpæsəˈdiːnə](info) ìsch a Schtàdt ìm US-Bundesschtààt Kàlifornia, wo àm Füass vum San Gabriel-Gebìrg lììgt. Bii dr Volkszeehlung vu 2020 hàt sa-n-a Iiwoohnerzààhl vu 138.699 ghàà. D’ Schtàdt ìsch Tail vum Groossràuim Los Angeles. Bekànnt ìsch d’ Schtàdt fìr d’ „Roosapàrààda“ (Rose Parade), wo doo jeedsjoohr zitter 1890 schtàttfìndet. Noh dr Pàrààda fìndet dr American Football-Schpììl „Rose Bowl“ ìm Schtàdion vu dr Schtàdt. Üsserdam lììgt s’ Kàlifornischa Ìnschtitüüt fìr Täcknologii uff’m Schtàdtgebiat. Z’ Pasadena laawa vììla Hollywood-Schàuischpììler so wia Kìnschtlera un Wìssaschàftler. s’ Roothüüs vu Pasadena — ’s ìsch ànna 1927 bàuija worra dr Colorado Boulevard mìt Blìck uff dr San Gabriel-Gebìrg z’ Old Pasadena — doo ìsch d’ Kriizung vu dr Fair Oaks Avenue un em Colorado Boulevard G’schafter z’ Old Pasadena s’ California Institute of Technology s’ Pasadena City College s’ Pasadena Civic Auditorium, wo d’ Priisverlaihunga vu da Emmy Awards schtàttg’funda hann s’ Hotel „The Langham Huntington“ s’ Hotel „Vista del Arroyo“ — jetz ìsch doo dr Àppall-Grìchtshoof s’ Pasadena Convention Center d’ reemisch-kàthoolischa Àndreàskìrìch d’ presbyteriàànischa Westminster-Kìrìch s’ Pasadena Playhouse s’ Pasadena Museum of History (G’schìchtsmüsee) s’ Norton Simon Museum s’ Gamble House d’ U-Bààhn-Schtàzioon „Memorial Park“ ìm Rose Bowl Stadium ànna 2012 ànna 2012 ànna
ffff p5 Di Grajische Alpe sin e Gebirgsgruppe vu dr Weschtalpe. Aadail hän Italie mit dr Regione Piemont un Augschtdal un Frankrych mit dr Region Auvergne-Rhône-Alpes. Di Grajische Alpe ligen im sidlige Dail vu dr Weschtalpe. Dr hegscht Bärg, wu aidytig in dr Grajische Alpe lyt, isch dr Gran Paradiso, 4061 m. D Gebirgsgruppe vu dr Grajische Alpe isch, vergliche z. B. mit vyl Gebirgsgruppe in dr Oschtalpe, risig. Di gnau Umgränzig vu dr Gebirgsgruppe, bsundersch vum franzesische Dail, wird internazional nit ainhaitli bruucht. Noch em aktuälle Vorschlag vu dr SOIUSA ghert au d Mont-Blanc-Gruppe zue dr Grajische Alpe. Di Grajische Alpe sin noch em Chlaine Sankt Bernhard gnännt, wu bi dr Remer Alpis Graia ghaiße het. Dr antik Bärgname un dr Uusdruclk fir d Region gehn uf dr Name vum keltische Volksstamm vu dr Graioceler zrugg. Sidli vu dr Dora Riparia schließe si di Cottische Alpe aa. Im Norde wäre di Grajische Alpen dur s Augschtdal abgränzt; im Nordweschte lige di Savoyer Voralpe. S Biet wird in sibe Untergruppe unterdailt. Des sin d Emilius-Gruppe, d Paradiso-Gruppe, d Ciamarella-Gruppe, d Charbonnel-Gruppe, d Sassiere-Gruppe, d Rutor-Gruppe un s Vanoise-Massiv. In dr Grajische Alpen git s drei Biet mit ere greßere Verglätscherig:
De Jacques-Richard Chéry (* 2. Februar 1928 z Cap-Haitien z Haiti) isch en haitianische Maler. De Chéry häd zwar scho als junge Maa gmalet gha, aber als Brotpruef isch er Guafför gsi. Dänn hät er e Tankstell im Artibonitetal gfüert. Det hät er au sini Bilder usgstellt. De Lüüt händ sini Bilder guet gfale. Drum häd er uf sin Fründ Philome Obin glosed und isch 1951 uf Port-au-Prince züglet. Ab 1965 häd er i de Galerie Issa usgstellt und gmalet. Em Chéry sini eltere Bilder ghöred zu de Nördliche Schuel. Sie zäiget minutiös detailliert historischi Szene oder s Alltagsläbe. Äis vo dene Bilder isch 1983 z Tüütschland (Miseror) und i de Schwiiz (Faschtenopfer, Brot für Brüedere) als Hungertuech wäred de Faschteziit i allne katholische und i de Schwiiz au reformierte Chilene ghanget. Es gilted als em Chéry sis Hauptwärch, a de Schnittstell zwüsched sim früne traditionelle Stil und sim spötere, ender komische Stil. Spöter häd er me Erfolg gha mit ender skurile Bilder. So sind zum Bischpil Bilder mit Chinde, won übergrossi Frücht und Obschtschale träged, sehr beliebt, au wäns nöd psundrigi Kunschtwärch sind. De Chéry häd z London (1969), z Spoleto (1970), z Modena (1981), z Neu York, z
Neiburg am Rhi isch e Chleistadt im Landchreis Brisgau-Hochschwarzwald. Neiburg am Rhi lit im südwestliche Dreiländereck vu Dytschland mit dr Noochbere Frankriich un Schwyz. D'Stadt lit am rächte Ufer vum Aldrhi, uf halbem Wäg zwische Friburg im Brisgau un Basel. Die nächst Grossstadt isch Milhuse im Elsiss. Parallel zum Aldrhi verlauft dr Grand Canal d'Alsace uf dr französische Site - dr eigentlich Rhi in ere vum Grundwasser abchopplete Betonrinni. S'Stadtgebit verlauft entlang vum Aldrhi un umfasst iberwigend d'Rhinebeni mit em Rhiwald sowie dr Niderterrasse. D'Gmarkig vum Ortsdeil Steinestadt enthaldet zuesätzlich als Exklave e Räbberg in dr Vorbergzone zwische Augge un Schlienge. Dodriber nus besitzt d'Stadt e Eichwald im Schwarzwald. Noochbergmeinde sin Harte un Eschbe (Markgräflerland) im Norde, Heitersche un Bugginge im Nordoste, Mülle (Bade) un Augge im Oste, Schlienge im Südoste un Bad Bellinge im Süde. Westlich vum Rhi lit direkt gegeniber dr elsässische Gmei Eichwald sowie die Gmeinde Ottmersche un Bantzene. Neiburg glideret sich in die vier Stadtdeile Grisse Neiburg Kernstadt, wo uffem Bann au die in dr 1950er Johre gründet Sidlig Im Stei(n) lit Steinestadt Zienke D'Stadt isch um 1175 vum Herzog Berthold IV. von Zähringe gründet worre. Als freii Riichsstadt het Neiburg am Rhi im Middelalder e